CELEX: 32011D0629
Language: lv
Date: 2011-09-20 00:00:00
Title: 2011/629/ES: Komisijas Īstenošanas lēmums ( 2011. gada 20. septembris ), ar ko groza Padomes Direktīvas 88/407/EEK D pielikumu attiecībā uz tādas mājas liellopu spermas tirdzniecību Savienībā, kas nosūtīta no spermas savākšanas centriem un glabāšanas centriem (izziņots ar dokumenta numuru C(2011) 6425)  Dokuments attiecas uz EEZ

24.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 247/22
            
         KOMISIJAS ĪSTENOŠANAS LĒMUMS
   (2011. gada 20. septembris),
   ar ko groza Padomes Direktīvas 88/407/EEK D pielikumu attiecībā uz tādas mājas liellopu spermas tirdzniecību Savienībā, kas nosūtīta no spermas savākšanas centriem un glabāšanas centriem
   (izziņots ar dokumenta numuru C(2011) 6425)
   (Dokuments attiecas uz EEZ)
   (2011/629/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1988. gada 14. jūnija Direktīvu 88/407/EEK par dzīvnieku veselības prasībām, kas piemērojamas Kopienas iekšējā tirdzniecībā ar sasaldētu mājas liellopu spermu un tās ievedumiem (1), un jo īpaši tās 17. panta otro daļu,
   tā kā:
   
               (1)
            
            
               Direktīvā 88/407/EEK paredzēti dzīvnieku veselības nosacījumi, kas cita starpā piemērojami mājas liellopu spermas tirdzniecībai Savienībā, un noteikti veterinārā sertifikāta paraugi šīs preces attiecīgai tirdzniecībai.
            
         
               (2)
            
            
               Direktīva 88/407/EEK, kas grozīta ar Padomes Direktīvu 2008/73/EK (2), dalībvalstu spermas savākšanas centru un spermas uzglabāšanas centru sarakstu apkopošanai ievieš vienkāršotu procedūru.
            
         
               (3)
            
            
               Turklāt Direktīva 88/407/EEK paredz, ka dalībvalstis atļauj spermu pieņemt ar nosacījumu, ka tiek uzrādīts veterinārais sertifikāts, ko saskaņā ar D pielikumu izdevis savācējas dalībvalsts pilnvarots veterinārārsts. Minētajā pielikumā sniegti tirdzniecībai ar mājas liellopu spermu Savienībā paredzēti trīs atšķirīga parauga veterinārie sertifikāti (D.1., D.2. un D.3.).
            
         
               (4)
            
            
               Tādēļ Direktīvas 88/407/EEK D pielikums būtu jāgroza, lai ņemtu vērā vienkāršoto procedūru dalībvalstu spermas savākšanas centru un spermas uzglabāšanas centru sarakstu apkopošanai.
            
         
               (5)
            
            
               Komisijas Lēmumā 2010/470/ES (3) ir noteikti zirgu dzimtas dzīvnieku, aitu un kazu spermas, olšūnu un embriju tirdzniecībai un cūku dzimtas dzīvnieku embriju tirdzniecībai paredzēto veterināro sertifikātu paraugi. Minētā lēmuma mērķis bija nodrošināt, lai spermas savākšanas centrā savāktās un no spermas glabāšanas centra nosūtītās attiecīgās preces būtu pilnībā izsekojamas, arī ja glabāšanas centrs ir daļa no kāda spermas savākšanas centra, kuram ir atšķirīgs apstiprinājuma numurs.
            
         
               (6)
            
            
               Savienības tiesību aktu konsekvences labad veterināro sertifikātu paraugos, kas paredzēti mājas liellopu spermas tirdzniecībai Savienībā, būtu jāņem vērā Lēmumā 2010/470/ES sniegtā veterināro sertifikātu paraugu struktūra.
            
         
               (7)
            
            
               Konkrētāk, veterinārā sertifikāta paraugs D.3. pielikumā attiecas uz tādas mājas liellopu spermas un tās krājumu tirdzniecību Savienībā, kas nosūtīta no spermas savākšanas centriem un glabāšanas centriem.
            
         
               (8)
            
            
               Lai nodrošinātu, ka sperma ir pilnībā izsekojama, D.3. pielikumā sniegtais veterinārā sertifikāta paraugs būtu jāpapildina ar sertifikācijas papildu prasībām un būtu jāizmanto tikai tādas spermas tirgošanai, kas savākta spermas savākšanas centrā un nosūtīta no spermas glabāšanas centra, arī ja glabāšanas centrs ir daļa no kāda spermas savākšanas centra, kuram ir atšķirīgs apstiprinājuma numurs.
            
         
               (9)
            
            
               Lai būtu ņemti vērā 2. panta 1. un 2. punkta noteikumi Padomes 2003. gada 26. maija Direktīvā 2003/43/EK, ar ko groza Direktīvu 88/407/EEK, ar kuru nosaka dzīvnieku veselības prasības, kas piemērojamas Kopienas iekšējā tirdzniecībā ar liellopu sugu mājdzīvnieku spermu, kā arī ievedot to (4), jāpielāgo arī datumi, kas norādīti D.2. un D.3. pielikumā sniegto sertifikātu virsrakstos un attiecas uz tādas spermas krājumiem, kura savākta, apstrādāta un uzglabāta pirms 2004. gada 31. decembra.
            
         
               (10)
            
            
               Turklāt D.1. un D.2. pielikumā sniegtie veterināro sertifikātu paraugi būtu jāpielāgo Lēmumā 2010/470/ES sniegto veterināro sertifikātu paraugu struktūrai.
            
         
               (11)
            
            
               Tādēļ attiecīgi būtu jāgroza Direktīvas 88/407/EEK D pielikums.
            
         
               (12)
            
            
               Lai novērstu tirdzniecības pārtraukumus, pārejas posmā, ievērojot konkrētus nosacījumus, būtu jāatļauj izmantot veterināros sertifikātus, kas izdoti saskaņā ar Direktīvas 88/407/EEK D pielikumu un ir spēkā līdz 2011. gada 31. oktobrim.
            
         
               (13)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 88/407/EEK D pielikumu aizstāj ar šā lēmuma pielikumu.
   2. pants
   Pārejas periodā līdz 2011. gada 31. decembrim dalībvalstis drīkst atļaut mājas liellopu spermu un spermas krājumus tirgot, pievienojot veterināro sertifikātu, kas izsniegts ne vēlāk kā 2011. gada 31. oktobrī un atbilst Direktīvas 88/407/EEK D pielikumā sniegtajiem paraugiem, kuri ir spēkā līdz 2011. gada 31. oktobrim.
   3. pants
   Šo lēmumu piemēro no 2011. gada 1. novembra.
   4. pants
   Šis lēmums ir adresēts dalībvalstīm.
   
      Briselē, 2011. gada 20. septembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 194, 22.7.1988., 10. lpp.
   
      (2)  OV L 219, 14.8.2008., 40. lpp.
   
      (3)  OV L 228, 31.8.2010., 15. lpp.
   
      (4)  OV L 143, 11.6.2003., 23. lpp.
   
      PIELIKUMS
      “
            D PIELIKUMS
            
               VETERINĀRO SERTIFIKĀTU PARAUGI TIRDZNIECĪBAI SAVIENĪBĀ
            
         
         
            D.1. PIELIKUMS
            
               Veterinārā sertifikāta paraugs, kas Savienībā izmantojams tirdzniecībai ar mājas liellopu spermu, kura savākta, apstrādāta un uzglabāta atbilstoši ar Direktīvu 2003/43/EK grozītajai Padomes Direktīvai 88/407/EEK un nosūtīta no spermas savākšanas centra, kur tā savākta
            
            
               
            
               
         
         
            D.2. PIELIKUMS
            
               Veterinārā sertifikāta paraugs, kas no 2005. gada 1. janvāra Savienībā izmantojams tirdzniecībai ar tādas spermas krājumiem, kura pirms 2004. gada 31. decembra savākta, apstrādāta un uzglabāta atbilstoši Padomes Direktīvas 88/407/EEK noteikumiem, kuri bija spēkā līdz 2004. gada 1. jūlijam, un pēc minētā datuma tirgota saskaņā ar Direktīvas 2003/43/EK 2. panta 2. punktu, kā arī nosūtīta no spermas savākšanas centra, kurā sperma savākta
            
            
               
            
               
            
               
         
         
            D.3. PIELIKUMS
            
               Veterinārā sertifikāta paraugs, kas Savienībā izmantojams tirdzniecībai ar mājas liellopu spermu, kura savākta, apstrādāta un uzglabāta atbilstoši ar Direktīvu 2003/43/EK grozītajai Padomes Direktīvai 88/407/EEK, un ar tādas spermas krājumiem, kura pirms 2004. gada 31. decembra savākta, apstrādāta un uzglabāta saskaņā ar Padomes Direktīvas 88/407/EEK noteikumiem, kas bija spēkā līdz 2004. gada 1. jūlijam, un pēc minētā datuma tirgota saskaņā ar Direktīvas 2003/43/EK 2. panta 2. punktu, kā arī nosūtīta no spermas uzglabāšanas centra
            
            
               
            
               
            
               
         ”